रिलीज से पहले फिल्म के वीएफएक्स के बारे में बात की जा रही थी कि उसमें कमी है. लेकिन फिल्म देखने के दौरान अच्छा वीएफएक्स देखने को मिलता है. फिल्म का बैकग्राउंड स्कोर भी बढ़िया है. आमिर और मोहम्मद जीशान अयूब, कई मौकों पर हंसाते हैं जिसकी वजह से फिल्म देखने का मजा और बेहतर होता है. रिलीज से पहले कहा जा रहा था कि आमिर का कैरेक्टर इंग्लिश फिल्म पाइरेट्स ऑफ कैरेबियन से मिलता जुलता है जबकि इसे देखने के दौरान ऐसा बिल्कुल महसूस नहीं होता.